**2. DOMAČE BRANJE (7. r)**

**DANIEL DEFOE: ROBINSON CRUSOE**

1. Pogovorite se o resničnih podatkih, ki so botrovali k nastanku romana Robinson Crusoe.

2. Povzemite kratko vsebino pustolovskega romana, tako da vsak izmed sošolcev

doda nekaj povedi.

3. Določite temo besedila.

4. Imenujte književne osebe.

5. Predstavite glavnega junaka Robinsona Crusoe-ja in zapišite, kaj se je zgodilo, da je pristal na samotnem otoku.

6. Pripovedujte o tem, kateri Robinzonovi podvigi dokazujejo, da je bil iznajdljiv. Razmislite, ali se je vdal v usodo ali je razmišljal o tem, kako bi se rešil z otoka?

7. Pogovorite se o tem, kako je Robinson prve dni poskrbel za svoje preživetje na samotnem otoku, kako si je pomagal izračunati dneve, mesece, leta, kako si je uredil dom, kako je postal poljedelec, katere živali so mu delale družbo, koga je srečal na otoku, s kom se je spoprijateljil, kako se je rešil z otoka … kako se je torej zapletalo in razpletalo njegovo življenje na otoku.

8. Razmislite, ali bi se tudi vi tako znašli, če bi ostali sami na samotnem otoku. Kaj bi vam delalo največ težav?

9. Zapišite svoje mnenje o knjigi in ga utemeljite (vsak zapiše svoje mnenje; zakaj ti je bila zgodba všeč oz. zakaj ti ni bila).

10. Razmislite, kaj pomenijo izrazi *robinzonstvo, robinzonsko življenje, robinzonske počitnice*.

Uporabite jih v zanimivih povedih.

11. Kaj menite, zakaj je knjiga o Robinzonu še vedno popularna, čeprav je od njenega nastanka minilo že skoraj tristo let?

12. Izberite dogodek, ki vas je najbolj navdušil in ga na kratko opišite.